Samudra Arktik, dunungé ana ing belahan lor bumi lan racaké dumunung ana ing wewengkon Arktik Kutub Lor, iku wujud samudra kang paling cilik lan paling cethèk ing antarané limang samudra kang ana ing donya. Sanadyan Organisasi Hidrografik Internasional (IHO) nganggep minangka samudra, para ahli samudra nyebut samudra iki "Segara Mediterania Arktik" utawa "Segara Arktik", kalebu minangka siji saka Segara Mediterania kang kagabung sajeroning Samudra Atlantik. 